## A Játékosok a Versenyben való részvétellel, azaz a Nevezés feltöltésével elfogadják a lenti Versenyszabályzatot. (A Nevezés megegyezik a teszt kitöltésével.)

## VERSENYSZABÁLYZAT

## A Verseny szervezője

A jelen verseny (továbbiakban: Verseny) szervezője és adatkezelője a **Veolia Energia Magyarország Zrt.** (székhely: 2040 Budaörs, Szabadság út 301., cg.: 13-10-041573) (továbbiakban: Szervező, Adatkezelő). A Játék lebonyolításában a Goodwill Communications Kft. (székhely: 1065 Budapest, Andrássy út 29.) mint Meghatalmazott, adatfeldolgozó vesz részt.

**A Verseny lebonyolítását és az ajándék juttatását egyaránt a Meghatalmazott végzi.**

1. **Részvételi feltételek**

2.1. A Versenyben részt vehet:

Minden cselekvőképes, 18. életévét betöltött magyarországi lakó- vagy tartózkodási hellyel, valamint a magyar hatóságok által kiállított érvényes személyazonosító igazolvánnyal, továbbá saját email címmel rendelkező, magyar állampolgár (továbbiakban: Játékos).

1. **A Verseny leírása**

A Szervező 2022. április 22-én 10:00 órai kezdettel meghirdeti Versenyét a Veolia Energia Magyarország Zrt. – Körkörös Gazdaság weboldalán (továbbiakban „weboldal”) (<http://korkorosgazdasag.hu/>) és Körkörösgazdaság.hu Facebook oldalán (továbbiakban: „Facebook oldal”) (<https://www.facebook.com/K%C3%B6rk%C3%B6r%C3%B6sgazdas%C3%A1ghu-237161150145579/>) az alábbiak szerint:

*„Fektessünk együtt a bolygónkba! – Tippek és nyereményjáték a Föld Napja alkalmából” (*<https://korkorosgazdasag.hu/egyeb/fektessunk-egyutt-a-bolygonkba-tippek-es-nyeremenyjatek-a-fold-napja-alkalmabol/>*)*

Ünnepeljétek Velünk a Föld Napját!

A környezetvédelmi világnap alkalmából egy izgalmas nyereményjátékkal készültünk: válaszoljátok meg helyesen a cikk végén szereplő fenntarthatósági kvíz kérdéseit, amelyet a Körkörös Gazdaságon megjelent írások alapján állítottunk össze!

A helyes válaszadók közül három szerencsés résztvevő egy zöld csomaggal gazdagodik, amely többek között egy fél éves National Geographic előfizetést és egy jegyet is tartogat a Tudományos Stand Up egyik online előadására.

Kitöltési határidő: 2022. április 29. 16:00 Eredményhirdetés: 2022. május 3.

3.1. A Versenyben való részvétel feltételei:

- A Játékosoknak a weboldalon és a Facebook oldalon megosztott feleletválasztós tesztet kell kitölteniük (továbbiakban:” Nevezés”).

- Azok a Játékosok, akik a Játék időtartama alatt jelen Játékszabály szerint érvényes Nevezést adnak le, illetve megfelelnek a meghatározott tartalmi és formai követelményeknek, részt vesznek a Játékban.

1. **Tartalmi megkötések**

A feltöltött Nevezés nem tartalmazhat:

* A Büntető Törvénykönyv 335. §-ban felsorolt önkényuralmi jelképeket
* Erőszakra, agresszióra, diszkriminációra felbujtó tartalmat
* Kisebbségeket vagy bármilyen csoportot sértő utalást, tartalmat
* Jogszabályokban tiltott cselekedetekre ösztönző utalásokat, tartalmat
* Pornográf tartalmat
* Közerkölcsöt és közízlést sértő tartalmat.

Amennyiben a Játékos illetve az általa beküldött Nevezés egy vagy több ponton nem teljesíti a fentebb rögzített elvárásokat, úgy abban az esetben a beküldött Nevezést érvénytelennek tekintjük, amely egyben a Nevezés Versenyből történő kizárását is maga után vonja.

1. **A Verseny időtartama**

**A Verseny 2022. április 22. napján 10 óra 00 perctől - 2022. április 29. napján 16 óra 00 percig tart.**

**A Játékban részt venni, arra jelentkezni a Játék meghirdetésének időpontjától, a Játék utolsó napján 16 óra 00 percig lehetséges. A Játék időtartamának kezdete előtt és befejezése után érkezett nevezések érvénytelenek.**

1. **Nyeremény és nyertesek:**

**Környezetbarát Csomag:**

* Madáretető ház
* National Geographic Magazin fél éves előfizetés
* Vászonzsák
* Tudományos Stand Up online előadás ajándékkártya

Az ajándékcsomagok értéke: 16.620 Ft + Áfa

A Nyertes az a három Játékos, aki a játék 5. pontban foglalt időtartama alatt leadott Nevezésével a legtöbb pontot szerzi meg. Azonos pontszámot elért Nevezések közül a Nyertes sorsolással kerül ki.

A Szervező a nyeremény minőségi hibáiért, meghibásodásáért kizárja a felelősségét, kivéve, ha a felelősség kizárását a hatályos magyar jogszabályok kifejezett rendelkezéssel tiltják.

1. **A Nyertesek kiválasztása**

A sorsolás 2022. május 2-án 14.00 órakor történik egy véletlenszerűség elve alapján működő számítógépes programmal (https://www.randomresult.com/) a Meghatalmazott 3 munkavállalójából álló sorsolási bizottság előtt, melyről a sorsolási bizottság tagjainak aláírásával ellátott jegyzőkönyv készül.

A már kisorsolt Játékosok a sorsolás további részében nem sorsolhatók ki újra.

A nyereménysorsoláson történő részvételre nem jogosult az a Játékos, aki a jelen Szabályzatban meghatározott bármely adatkezelési hozzájárulást a sorsolás előtt visszavonja.

A Verseny eredményét 2022. május 3. 16:00-kor teszi közzé a Meghatalmazott a Körkörös Gazdaság weboldalán.

1. **Adó- és egyéb fizetési kötelezettség**

A nyeremény átvételével összefüggésben esetlegesen felmerülő egyéb költségek és kiadások (pl. nyeremény átadásának helyszínére történő utazási költség) a Nyerteseket terhelik. A nyereményt a Veolia Energia Magyarország Zrt. biztosítja a nyerteseknek.

1. **Nyereményátvétel**

A jelen Verseny feltételeinek mindenben megfelelő Nyertesek a nyereményről szóló értesítéstől számítottan haladéktalanul, de legkésőbb az értesítést követő 2 (kettő) munkanapon belül jogosultak jelezni, hogy át kívánják-e venni a nyereményt. A Szervező a fenti határidő után egy héten belül tudja biztosítani a nyeremény postára adását a Verseny feltételeinek mindenben megfelelő Nyertesek számára. Ugyanakkor a Nyertesek kötelesek a Szervezővel együttműködni abban, hogy a nyeremény átadása a fentiekben írt határidőn belül megtörténjen. A nyeremény átvételi igényének a jelzésére rendelkezésre álló határidő elmulasztása jogvesztő. Ennek megfelelően azok a Nyertesek, akik a megadott határidőn belül nem jelzik átvételi szándékukat, elveszítik a nyereményhez való jogukat. Ebben az esetben a nyeremény a következő legtöbb pontot elért Játékos számára kerül kiosztásra. Amennyiben a sorban utolsó helyen álló Játékos sem válik jogosulttá, úgy az adott nyereménynek nincs nyertese, az a Szervező tulajdonában marad.

1. **Adatvédelem**

A Verseny lebonyolítása, a nyertes kiválasztása és kihirdetése személyes adatok kezelésével jár, ezért az általános adatvédelmi rendelet (GDPR) 13. cikk (1)-(2) bekezdése alapján az alábbi tájékoztatást adjuk:

**Adatkezelés célja:**

* a Versennyel összefüggő adminisztráció, a Versenyben történő részvétel lehetőségének biztosítása, a sorsolás lebonyolítása,
* a Verseny eredményének nyilvánosságra hozatala - a nyertes keresztnevének közzététele a <http://korkorosgazdasag.hu/> oldalon,
* a nyeremények átvételének nyomonkövetése.

**Szükséges személyes adatok:**

A fentiekben megjelölt célok tekintetében az alábbi személyes adatok kezelésére kerül sor:

* Név
* Email cím
* A nyertesek esetében postázási cím

**A Játékban való részvétel lehetőségének biztosítása, a nyertes kisorsolása és értesítése:**

* A Játékos neve, e-mail címe, amelyet a Verseny során rögzített, illetve a nyeremény postásához e-mailben megküldött kiszállítási címadat.

**A nyeremény átadásának dokumentálása:** A nyertes nevét és a kiszállítási címet tartalmazza, ahol az átvétel megtörtént.

**Az eredmény közzététele:** a nyilvánosságra hozatal kizárólag a nyertes keresztnevére terjed ki, amely széleskörben történő azonosítására nem alkalmas, de ismeretségi körében azonosítható lehet ezáltal.

**Miért kezelhetőek ezek az adatok?**

Személyes adatait a játék lebonyolítása (regisztráció, részvétel), a nyertes fotózása és a képek közzététele tekintetében a GDPR 6.cikk (1) bekezdésének a) pontja alapján hozzájárulása alapján kezeljük. A hozzájárulás önkéntes.

Ha esetleg a hozzájárulás tekintetében meggondolja magát és mégsem szeretne a továbbiakban részt venni a Versenyben, ezt a Verseny lezárulásáig van lehetősége jelezni az adatkezelés megszüntetésére vonatkozó kérelemmel, amit az alábbi módon lehet a Meghatalmazotthoz eljuttatni:

* Postai úton: Goodwill Communications Kft., 1065 Budapest, Andrássy út 29. címre.

A kérelmén kérjük, tüntesse fel: „Körkörös Gazdaság Föld Napja Kvíz”.

A hozzájárulás visszavonása nem érinti a visszavonás előtti adatkezelés jogszerűségét.

**Adatkezelés időtartama:**

A sorsolási adatbázist a sorsolást követő 90 napon belül töröljük.

A nyertesről közzétett adat 30 napig szerepel a körkörösgazdaság.hu Facebook oldalon.

**Kikhez jutnak el az adatok?**

A Verseny lebonyolítása során az adatokat a Szervező mint adatkezelő és a Meghatalmazott adatfeldolgozó kezeli.

A Facebookon történő közzététel tekintetében a Facebook​ Ireland Limited minősül közös adatkezelőnek.

**Milyen jogok illetik meg az adatkezelés kapcsán?**

**Az érintett hozzáféréshez/tájékoztatáshoz való joga**

Az érintett jogosult arra, hogy az Adatkezelőtől tájékoztatást kapjon arra vonatkozóan, hogy személyes adatainak kezelése folyamatban van-e, és ha igen, jogosult arra, hogy a személyes adataihoz és a következő információkhoz hozzáférést kapjon:

* Az adatkezelés **célja**​;​
* Az érintett személyes **adatainak kategóriái**​;​
* A személyes adatok **tárolásának**​ **tervezett időtartama**,​ vagy ha ez nem lehetséges, ezen időtartam meghatározásának szempontjai;
* Azon **címzettek**​ vagy címzettek kategóriái, akikkel, illetve amelyekkel a személyes adatokat közölték vagy közölni fogják. ideértve különösen a harmadik országbeli címzetteket, illetve a nemzetközi szervezeteket. Ha személyes adatoknak harmadik országba vagy nemzetközi szervezet részére történő továbbítására kerül sor, az érintett jogosult arra, hogy tájékoztatást kapjon a továbbításra vonatkozóan a GDPR által előírt megfelelő garanciákról is;
* Amennyiben az adatokat nem az Érintettől gyűjtötték, a **forrásukra**​ vonatkozó minden elérhető információ;
* Az érintett azon **joga**​,​ hogy kérelmezheti az Adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
* A valamely felügyeleti hatósághoz címzett **panasz benyújtásának joga**​;​
* Az **automatizált**​ **döntéshozatal** ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár.

Az Adatkezelőnek az adatkezelés tárgyát képező **személyes**​ **adatok másolatát** az érintett **rendelkezésére**​ **kell bocsátania**.​ Az érintett által kért további másolatokért az Adatkezelő az adminisztratív költségeken alapuló, észszerű mértékű díjat számíthat fel. Ha az érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha az Érintett ezt másként kéri. Ez jelen esetben azt jelenti, hogy a felvételekből másolatot kérhet. A jog gyakorlása nem járhat más személyek jogainak sérelmével, vagyis más személyes adata (képmása) ebben az esetben nem kérhető.

**Helyesbítéshez való jog**

Az érintett kérésére az Adatkezelőnek indokolatlan késedelem nélkül helyesbítenie kell a rá vonatkozó pontatlan személyes adatokat. Az adatkezelés céljának figyelembevételével az érintett kérheti a hiányos személyes adatok kiegészítését is.

**Adatkezelés korlátozáshoz való jog**

Az Adatkezelő az érintett kérésére köteles korlátozni az adatkezelést az alábbi feltételek valamelyikének teljesülése esetén:

* Az Adatkezelőnek már nincs szüksége a személyes adatokra adatkezelés céljából, de az Érintett igényli azokat jogi igények előterjesztéséhez, érvényesítéséhez vagy védelméhez;
* Az adatkezelés jogellenes, az érintett ellenzi az adatok törlését, és törlés helyett az adatok felhasználásának korlátozását kéri;
* Az érintett vitatja a személyes adatok pontosságát. Ebben az esetben a korlátozás addig tart, ameddig az Adatkezelő ezt ellenőrizni tudja;
* az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

Ha az adatkezelés korlátozás alá esik, az ilyen személyes adatokat a tárolás kivételével csak az alábbi célokból, illetve jogalapok alapján lehet kezelni:

* az érintett hozzájárulásával,
* az Unió, illetve valamely tagállam fontos közérdekéből vagy
* jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében.

Amennyiben az adatkezelés korlátozása feloldásra kerül az Adatkezelő köteles erről az érintettet előzetesen tájékoztatni, akinek a kérésére korlátozták az adatkezelést.

**Tiltakozáshoz való jog**

Saját helyzetével kapcsolatos okból az érintett bármikor tiltakozhat személyes adatainak jogos érdeken alapuló kezelése ellen, ideértve a profilalkotást is. Ebben az esetben a személyes adatok nem kezelhetők tovább, kivéve, ha az Adatkezelő bizonyítja, hogy az adatkezelést olyan az ő oldalán fellépő jogos érdek indokolja, amely elsőbbséget élvez az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Közvetlen üzletszerzés érdekében történő adatkezelés esetén az érintett bármikor tiltakozhat a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik. Amennyiben az érintett tiltakozik a személyes adatok közvetlen üzletszerzés érdekében történő kezelése ellen, akkor a személyes adatai a továbbiakban e célból nem kezelhetők.

**Törléshez (elfeledtetéshez) való jog**

Az érintett **kérésére** az Adatkezelő indokolatlan késedelem nélkül törli a rá vonatkozó személyes adatokat.

Ezenkívül az Adatkezelő köteles az érintettre vonatkozó személyes adatok indokolatlan **késedelem**​ **nélküli törlésére, amennyiben**:​

* A személyes adatokat jogellenesen kezelték;
* Az érintett hozzájárulását visszavonta, feltéve hogy nincs más jogalap;
* az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre;
* A személyes adatokra már nincs szükség abból a célból, amelyből azokat gyűjtötték vagy más módon kezelték;
* Uniós vagy tagállami jogban előírt jogi kötelezettség írja elő a törlést.

Ha az Adatkezelő nyilvánosságra hozta a személyes adatot, és azt a fentiek értelmében törölni köteles, az elérhető technológia és a megvalósítás költségeinek figyelembevételével minden észszerűen elvárható lépést meg kell tennie – ideértve technikai intézkedéseket – annak érdekében, hogy tájékoztassa az adatokat kezelő többi adatkezelőt arról, hogy az érintett kérelmezte tőlük a szóban forgó személyes adatokra mutató linkek vagy e személyes adatok másolatának, illetve másodpéldányának törlését.

**Tilos az adatokat törölni**, amennyiben az adatkezelés:​

* a személyes adatok kezelését előíró, uniós vagy tagállami jog szerinti kötelezettség teljesítése érdekében szükséges;
* jogi igények előterjesztéséhez, érvényesítéséhez, illetve védelméhez szükséges (pl. az adatokra bírósági eljárásban, bizonyítékként való felhasználás céljából van szükség).
* a véleménynyilvánítás szabadságához és a tájékozódáshoz való jog gyakorlása céljából szükséges;
* közérdekű archiválás, tudományos és történelmi kutatási vagy statisztikai célból szükséges és a törlés lehetetlenné tenné vagy komolyan veszélyeztetné az adatkezelést.

**Adathordozhatósághoz való jog**

Az érintett jogosult arra, hogy

* a rá vonatkozó, általa egy Adatkezelő rendelkezésére bocsátott személyes adatokat tagolt, széles körben használt, géppel olvasható formátumban **megkapja**, továbbá, hogy​
* ezeket az adatokat az érintett egy **másik**​ **adatkezelőnek** **továbbítsa**​ anélkül, hogy ezt akadályozná az az Adatkezelő, amelynek a személyes adatokat a rendelkezésére bocsátotta, ha:
* az adatkezelés hozzájáruláson, vagy szerződésen alapul és
* az adatkezelés automatizált módon történik.
* **kérje** a személyes adatok **adatkezelők**​ **közötti közvetlen továbbítását**,​ amennyiben ez technikailag megvalósítható.

**Mivel ez az adatkezelés nem automatizált módon történik, az adathordozhatósághoz való jog jelen esetben nem gyakorolható.**

**Automatizált adatkezeléshez kapcsolódó jogok**

Az érintett jogosult arra, hogy ne terjedjen ki rá az olyan, kizárólag automatizált adatkezelésen – ideértve a profilalkotást is – alapuló döntés hatálya, amely rá nézve joghatással járna vagy őt hasonlóképpen jelentős mértékben érintené. Az érintettet ez a jog alanyi alapon megilleti, így annak gyakorlása nem függ attól, hogy ezt kérelmezi vagy sem.

Automatizált adatkezelés így **kizárólag abban az esetben alkalmazható, ha az**​

* az érintett kifejezett hozzájárulásán alapul;
* az érintett és az Adatkezelő közötti szerződés megkötése vagy teljesítése érdekében szükséges vagy
* az Adatkezelőre vonatkozó uniós vagy tagállami jog lehetővé teszi.

Az első két esetben az Adatkezelő **köteles**​ **megfelelő intézkedéseket tenni** az Érintett jogainak, szabadságainak és jogos érdekeinek védelme érdekében, ideértve az Érintettnek legalább azt a jogát, hogy

* álláspontját kifejezze,
* a döntéssel szemben kifogást nyújtson be, és
* az Adatkezelő részéről emberi beavatkozást kérjen.

Az alkalmazhatóság fenti eseteiben a döntések nem alapulhatnak a személyes adatok különleges kategóriáin, kivéve a kifejezett hozzájárulást és a jelentős közérdeket, és csak abban az esetben, ha az érintett jogainak, szabadságainak és jogos érdekeinek védelme érdekében megfelelő intézkedések megtételére került sor.

**Jogorvoslathoz való jog**

Amennyiben úgy érzi, hogy személyes adatainak kezelésével kapcsolatban sérelem érte, kérjük, hogy a fenti email címen jelezze azt részünkre, és mindent elkövetünk annak orvoslása érdekében.

Ettől függetlenül minden érintett jogosult arra, hogy panaszt tegyen valamelyik – különösen szokásos tartózkodási helye, munkahelye vagy a feltételezett jogsértés helye szerinti tagállamban lévő –

**felügyeleti hatóságnál** a rá vonatkozó személyes adatok kezelése megsértése esetén.​ Jogorvoslati lehetőséggel, panasszal a következő elérhetőségeken lehet élni:

Név: Nemzeti Adatvédelmi és Információszabadság Hatóság

Postacím: 1363 Budapest Pf. 9.

E-mail: ugyfelszolgalat@naih.hu​

Weboldal: [www.naih.h](http://www.naih.hu/)​ [u](http://www.naih.hu/)

Fentieken túl az Érintettet megilleti a **bírósághoz fordulás joga**​ is.​

A Szervező tájékoztatja a Játékosokat, hogy a rendszerében tárolt adatokat bizalmasan, a Játékos által megadott keretek között kezeli és azokat az adatkezelési felhatalmazással nem rendelkezők számára, a Játékos hozzájárulása nélkül nem adja ki.

A Játékos által tett nyilatkozatok:

**A jelen Versenyszabályzatot megismertem, tudomásul vettem, az abban foglaltakat megtartom.**

1. **Általános rendelkezések**

A Verseny semmilyen módon nem szponzorált a Facebook által, a Facebook abban semmilyen módon nem vesz részt, a játékkal kapcsolatban felelősséggel nem tartozik. Az adatszolgáltatás nem a Facebook, hanem a Szervező részére történik. A Versenyben való részvétellel a Játékosok megerősítik, hogy teljes mértékben ismerik és tudomásul veszik a jelen Versenyszabályzatban foglalt rendelkezéseket, és kifejezik erre vonatkozó elfogadásukat.

A Szervező jogosult bármikor belátása szerint a Versenyt megszüntetni vagy felfüggeszteni, vagy jelen Versenyszabályzatot módosítani. Továbbá a Szervező fenntartja a jogot a Verseny törlésére vagy felfüggesztésére, a nyeremények átadásának részben vagy egészben történő megakadályozására, ha a Verseny kapcsán visszaélés vagy a feltételek megszegésének gyanúja merül fel, vagy ha valamely Játékos a Verseny lefolyását bármilyen módon manipulálja, illetve bármely módon rosszhiszeműen jár el, továbbá előre nem látott körülmények felmerülése vagy vis major esetén. Szervező fenntartja magának a jogot arra, hogy a jelen Versenyszabályzatot, illetve a Verseny menetét kiegészítse vagy módosítsa.

Amennyiben a Szervező okkal azt feltételezi, hogy bármely Játékos a jelen Versenyszabályzat rendelkezéseit nem tartja tiszteletben, vagy azoknak nem felel meg, illetve bármely résztvevő részéről a Verseny kapcsán visszaélés vagy a feltételek megszegésének gyanúja merül fel, vagy ha bármely Résztvevő a Verseny lefolyását bármilyen módon manipulálja, illetve rosszhiszeműen jár el akkor a Szervező az ilyen Résztvevőt értesítés nélkül azonnali hatállyal kizárja a versenyből.

**A Versenyszabályban nem szabályozott minden egyéb kérdésre a Polgári Törvénykönyvről szóló 2013. évi V. törvény (Ptk.) vonatkozó szabályai az irányadóak.**

**Budapest, 2022. április 22.**

Veolia Energia Magyarország Zrt. Szervező